WORK รายได้ลด-ค่าใช้จ่ายเพิ่ม ฉุดงบ Q1 หดตัว 73%
WORK เผยผลงานไตรมาส 1/65 หดตัว 73% เหลือ 32.33 ลบ. จากปีก่อนกำไร 117.84 ลบ. หลังมีรายได้ธุรกิจรายการโทรทัศน์ลด-ค่าใช้จ่าย-ต้นทุนผลิตเพิ่ม
WORK รายได้ลด-ค่าใช้จ่ายเพิ่ม ฉุดงบไตรมาส 1/65 หดตัว 73% เหลือ 32.33 ลบ.
12 พ.ค. 2565

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้จากธุรกิจรายการโทรทัศน์รวม 478.11 ล้านบาท ลดลงจากช่วงเดียวกันของปีก่อนร้อยละ 10 ตามการลดลงของเม็ดเงินโฆษณาผ่านช่องทางโทรทัศน์ เช่นเดียวกับรายได้จากการขายสินค้าและบริการอื่นที่ลดลงร้อยละ 63 จากช่วงเดียวกันของปีก่น
ขณะเดียวกันบริษัทฯ มีต้นทุนผลิต 319.10 ล้านบาท เพิ่มขึ้นร้อยละ 4 จากช่วงเดียวกันของปีก่อน และมีค่าใช้จ่ายในการขายและบริหาร 142.73 ล้านบาท เพิ่มขึ้นร้อยละ 10 จากช่วงเดียวกันของปีก่อน